**Občina Ribnica na Pohorju**

Ribnica na Pohorju 1, 2364 Ribnica na Pohorju t: 02 888 05 56

F: 02 888 05 58

E: obcina@ribnicanapohorju.si

www.ribnicanapohorju.si

**OBČINSKI SVET**

**OBČINE RIBNICA NA POHORJU**

**ZADEVA: Predlog Odloka o določitvi volilnih enot za volitve članov občinskega sveta Občine Ribnica na Pohorju - druga obravnava**

**PREDLAGATELJ:**

Srečko Geč, župan

**GRADIVO PRIPRAVIL:**

Župan in občinska uprava Občine Ribnica na Pohorju

**GRADIVO OBRAVNAVA:** Statutarno pravna komisija in občinski svet (57. člen Poslovnika občinskega sveta Občine Ribnica na Pohorju – MUV, št. 25/15, 26/17 in 5/19) in Občinski svet Občine Ribnica na Pohorju

**PRAVNA PODLAGA:**

29. člen Zakona o lokalni samoupravi (Uradni list RS, št. [94/07](http://www.uradni-list.si/1/objava.jsp?sop=2007-01-4692) – uradno prečiščeno besedilo, [76/08](http://www.uradni-list.si/1/objava.jsp?sop=2008-01-3347), [79/09](http://www.uradni-list.si/1/objava.jsp?sop=2009-01-3437), [51/10](http://www.uradni-list.si/1/objava.jsp?sop=2010-01-2763), [40/12](http://www.uradni-list.si/1/objava.jsp?sop=2012-01-1700) – ZUJF, [14/15](http://www.uradni-list.si/1/objava.jsp?sop=2015-01-0505) – ZUUJFO, [11/18](http://www.uradni-list.si/1/objava.jsp?sop=2018-01-0457) – ZSPDSLS-1 in [30/18](http://www.uradni-list.si/1/objava.jsp?sop=2018-01-1356))in 73. člena Statuta Občine Ribnica na Pohorju (MUV, št. 25/15, 26/17 in 5/19).

**SPREJEM ODLOKA:**

Odlok je sprejet, če zanj glasuje večina članov občinskega sveta, ki glasujejo. (72. člen Poslovnika Občinskega sveta Občine Ribnica na Pohorju – MUV, št. 25/15, 26/17 in 5/19)

**OBRAZLOŽITEV:**

V nadaljevanju predstavljamo dopis ministrstva za javno upravo, v katerem nas opozarjajo na neustavnost našega odloka o določitvi volilnih enot, glede enakosti volilne pravice. Da bi odpravili nepravilnosti obstajata dve možnosti. Ena je, da bi občinski svet sestavljalo 7. svetnic oziroma svetnikov, ki bi jih volili v eni volilni enoti. Druga možnost pa je, da imamo tri volilne enote, kjer bi volili v Ribnici na Pohorju 3. svetnice oziroma svetnike, v Josipdolu prav tako 3. svetnice oziroma svetnike, v Hudem Kotu pa 2. svetnici oziroma svetnika. Na ta način bi bila razlika 1,1, kar bi zadostilo ustavni določbi, ki določa, da razlika ne sme biti višja kot 1,8.

V tem načinu je povprečje prebivalcev na enega svetnika oziroma svetnico 142,8 glasov. V hudem Kotu je to 153,5 ali 107.49% glasov, v Ribnici na Pohorju 143,6 ali 100,56 % glasov, v Josipdolu pa 135 ali 94,49 % glasov.

Ker moramo nepravilnosti odpraviti v šestih mesecih od prejema dopisa, predlagam naslednji sklep, v nasprotnem pa lahko ustavno sodišče razveljavi volitve.

Številka: 037-1/2024-3130-51

Datum: 10. 1. 2024

**Zadeva: Obvestilo glede nespoštovanja načela enakosti volilne pravice pri**

**določanju volilnih enot za volitve v občinski svet**

Spoštovani,

Ministrstvo za javno upravo je izvedlo analizo glede spoštovanja načela splošne in enake volilne

pravice pri določitvi volilnih enot za volitve članov občinskega sveta, na podlagi katere je v

nekaterih občinah, med drugim tudi v vaši, ugotovilo, da so odstopanja od temeljne zahteve, ki

izhaja iz načela enakosti volilne pravice in izrecne zahteve prvega odstavka 20. člena Zakona o

lokalnih volitvah (v nadaljevanju: ZLV)1 bistvene in pomenijo kršitev tako 20. člena ZLV kot poseg

v enakost volilne pravice.

Ustava Republike Slovenije (v nadaljevanju: Ustava) v 43. členu ureja načelo enake in splošne

volilne pravice. Enakost volilne pravice pomeni enako vrednost glasu vsakega volivca, zaradi

česar se pri oblikovanju volilnih enot upošteva načelo, da se en član predstavniškega telesa voli

na približno enako število prebivalcev oziroma volilnih upravičencev. ZLV v 20. členu določa, da

se volilne enote oblikujejo tako, da se en član občinskega sveta voli na približno enako število

prebivalcev. Občinski svet sprejme odlok s katerim določi volilne enote za volitve članov v

predstavniških in individualno voljenih organih lokalnih skupnosti, odlok pa mora biti skladen tako

s tretjim odstavkom 153. člena Ustave kot tudi z določbami ZLV.

Kodeks dobre prakse v volilnih zadevah3 določa, da je največji odmik od matematične enakosti

odvisen od individualne situacije, vendar lahko ta le redko preseže 10% in nikoli 15%, razen v

izjemnih primerih.4 Ustavno sodišče je že presojalo skladnost odlokov o določitvi volilnih enot za

volitve članov v predstavniških organih lokalne skupnosti, pri čemer je v zadevi U-I-319/98

ugotovilo neustavnost odloka, ki je določal odstopanje 33,3% navzgor in 26% navzdol od

matematične enakosti v občini, v odločbi U-I-326/02 pa je Ustavno sodišče ugotovilo neustavnost

odloka pri razmerju 1,55 : 1 med velikostjo najmanjše in največje volilne enote oz. odmik od

matematične enakosti 28,66 % navzgor in 16,89 % navzdol od matematične enakosti volilnih

enot.

Na podlagi vašega odloka o določitvi volilnih enot v občini je Občina Ribnica na Pohorju za

potrebe volitev članov občinskega sveta razdeljena v 4 volilne enote, pri čemer se v prvi volilni

enoti voli 2 člana občinskega sveta, v drugi in tretji volilni enoti 3 člane občinskega sveta, v četrti

volilni enoti pa enega člana občinskega sveta. Iz podatkov, pridobljenih s spletne strani

Ministrstva za notranje zadeve je razvidno, da je število volilnih upravičencev v prvi volilni enoti

188, v drugi volilni enoti je število volilnih upravičencev 335, v tretji volilni enoti je 383 volilnih

upravičencev, v četrti volilni enoti pa 58 volilnih upravičencev. Na podlagi omenjenih podatkov

znaša idealno število volivcev na posameznega svetnika 107, kar pomeni, da je delež odstopanja

od matematične enakosti v tretji volilni enoti 19% navzgor, v četrti volilni enoti pa 45 % navzdol.

Iz navedenih podatkov je razvidno, da predstavljajo odstopanja od matematične enakosti volilnih

enot v občini odmik za več kot 10%, kar pomeni, da lahko predstavlja takšna ureditev kršitev

načela enakosti volilne pravice, zato vam predlagamo, da ugotovljene nepravilnosti v roku šestih

mesecev odpravite in nas o načinu odprave nepravilnosti tudi obvestite.

Srečko Geč

župan

Priloga:

- Osnutek odloka